##### Oroszlány Város Polgármesterétől

2840 Oroszlány, Rákóczi Ferenc út 78.

🖂 2841 Oroszlány, Pf.: 9.

🕿 (34) 361-444\* Fax: (34) 361-182

www.oroszlany.hu **e-mail:** polgarmester@oroszlany.hu

AJÁNLATTÉTELI FELHÍVÁS

ünnepi fénydekoráció létesítésére Oroszlányban

Oroszlány Város Önkormányzata a korábbi évekhez hasonlóan ebben az évben is fénydekorációval kívánja ellátni a várost az ádventi időszak kezdetétől vízkeresztig.

A fénydekorációs eszközök felszerelésére, az áramhálózati tartószerkezetek igénybevétele esetében az E.on korábban is alkalmazott iránymutató levele és munkabiztonsági előírásai szerint történik.

A felszerelendő eszközöket a csatolt leltár tartalmazza, az átfeszítések felszerelésének helyét a csatolt térképkivonat.

Az E.on hálózatára való szereléshez az általa meghatározott oszlopcsatlakozó dobozok számának bővítése szükséges, mivel az önkormányzat ebben az évben is bővítette fénydekorációs eszközeit.



A munka lényeges tartalma: az eszközök szakszerű fel-, és leszerelése, szükség szerinti karbantartása, üzembe helyezése, árammal való ellátása, felügyelete/karbantartása az ünnepi időszakban, oszlopcsatlakozó dobozok számának bővítése a szükséges számban, eszközök visszahelyezése a raktárba, E.on engedélyeztetés/kapcsolattartás szükség szerint az alábbi részletezéssel:

1. az E.on által előírt „Díszvilágítási igénybejelentő” elkészítése és ügyintézése
2. oszlopcsatlakozó dobozok beszerzése és felszerelése az újonnan beszerzett eszközök számára,
3. a fénydekorációs elemek vizsgálata – szükség szerint egyes elemek pótlása, égők cseréje –, felszerelése, és árammal való ellátása, felügyelete/karbantartása az ünnepi időszakban, leszerelése, raktárba helyezése:
   * fénykapu felállítása – egyes elemeinek pótlása meglévő elemek beszerelésével –, kihorgonyzása
   * 3D ezüst/arany karácsonyfa felállítása és rögzítése
   * 75 db nagy kandeláberdísz (ebből 12 db bővítés)
   * 20 db BIHU-GL W, 2D függeszték
   * 46 db kis kandeláberelem
   * 5 db közepes motívum
   * 5 db táblás jellegű (szöveges/ábrás) átfeszítés
   * 40 készlet LED-es átfeszítés a Rákóczi úton (fényfüggöny/fényfüzér)
   * karácsonyfa feldíszítése, díszítés felfüggesztéséhez váz készítése (acélcső, sodrony)
   * a polgármesteri hivatal előtetőjének feldíszítése, az attikán körbefutó (folyamatosan fenn lévő) fényfüggöny rögzítésének javítása, hiányzó, nem működő elemeinek pótlása
   * fák feldíszítése (a szokásos fák + néhány fa a sportcsarnok oldalánál, a régi rész főbejáratától balra)
   * létesítmények árammal való ellátása/feldíszítése: szabadtéri színpad, jászol, mikulásház, árusító faházak a Szent Borbála téren, adventi koszorú az Alkotmány úti körforgalomban, …
   * egyes helyeken a régi égősoros fényfüzér felszerelése igény szerint

A felszerelés és üzembe helyezés legkésőbbi befejezési határideje 2018. november 30.

Fizetési feltételek: 2 db számla nyújtható be az igazolt teljesítést követően – egy a felszerelést, üzembe helyezést követően, egy a leszerelést, raktárba helyezést követően –, melyek ellenértékét a megrendelő 30 napon belül átutalja.

Ajánlatot a csatolt „Ajánlat” dokumentum kitöltésével, valamint a [varga.szilardne@oroszlany.hu](mailto:varga.szilardne@oroszlany.hu) és a [bartalus.laszlo@oroszlany.hu](mailto:bartalus.laszlo@oroszlany.hu) címre való megküldésével lehet tenni, melynek határideje: 2018. október 24., szerda 10:00 óra.

Az önkormányzat eljárásrendje szerint, a beérkezett ajánlatok vizsgálatát, és az ajánlattevőkkel való közlését követően az ajánlatkérő újabb ajánlattételre hívja fel a résztvevőket. Az ajánlat elfogadásáról az önkormányzat munkacsoportja dönt.

Oroszlány, 2018. október 16.

Lazók Zoltán